Document ID: 32009R0300

REGOLAMENT TAL-KUMMISSJONI (KE) Nru 300/2009
tat-8 ta’ April 2009
li jistabbilixxi l-koeffiċjent tal-allokazzjoni applikabbli għat-talbiet għal liċenzji tal-importazzjoni mressqa mis-27 ta’ Marzu sat-3 ta’ April 2009 fil-kuntest tal-kwota tariffarja miftuħa bir-Regolament (KE) Nru 955/2005 fir-rigward tar-ross li joriġina mill-Eġittu
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli rregolati minn sistema ta’ liċenzji tal-importazzjoni (2), u b’mod partikolari l-Artikolu 7(2) tiegħu,
Billi:
(1)
Ir-Regolament tal-Kummissjoni (KE) Nru 955/2005 (3) stabbilixxa kwota tariffarja annwali għall-importazzjoni ta’ 5 605 tunnellati ross li joriġina mill-Eġittu li jaqa’ taħt il-kodiċi NM 1006 (numru tas-serje 09.4097),
(2)
Mill-komunikazzjoni magħmula skont l-Artikolu 5(a) tar-Regolament (KE) Nru 955/2005, jirriżulta li t-talbiet imressqa bejn is-27 ta’ Marzu fis-13:00 sat-3 ta’ April 2009 fis-13:00, ħin ta’ Brussell, skont l-Artikolu 4(1) tar-Regolament imsemmi, jaqbżu l-kwantitajiet disponibbli. Għaldaqstant, jixraq li jiġi ddeterminat safejn jistgħu jinħarġu liċenzji, billi jiġi stabbilit il-koeffiċjent ta’ allokazzjoni li għandu jkun applikat għall-kwantitajiet mitluba.
(3)
Jixraq ukoll li jkun sospiż it-tressiq ta’ talbiet ġodda għal liċenzji tal-importazzjoni skont ir-Regolament (KE) Nru 955/2005 sa tmiem il-perjodu attwali ta’ kwoti, skont l-Artikolu 4(2) tar-Regolament imsemmi,
ADOTTAT DAN IR-REGOLAMENT:
Artikolu 1
1. Kull talba għal liċenzja ta’ importazzjoni ta’ ross li joriġina mill-Eġittu li taqa’ taħt il-kwota stipulata bir-Regolament (KE) Nru 955/2005, u mressqa mis-27 ta’ Marzu fis-13:00 sat-3 ta’ April 2009 fis-13:00, ħin ta’ Brussell, tagħti lok għall-ħruġ ta’ liċenzji għall-kwantitajiet mitluba, assenjati skont koeffiċjent tal-allokazzjoni ta’ 23,68421 %.
2. It-tressiq ta’ talbiet ġodda għal liċenzji tal-importazzjoni mill-Ġimgħa 3 ta’ April 2009 fis-13:00, ħin ta’ Brussell, huwa sospiż sa tmiem il-perjodu attwali tal-kwoti.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 8 ta’ April 2009.

Labels: 3
17
18